Aalborg Stiftstidende, 1834-07-26
Redacteuren af Kjøbenhavnsposten har udstedt følgende Annonce til sine Abonnenter: "Under en kort Fraværelse fra Hovedstaden, har jeg, af det Kgl. Danske Cancellies, i Overeensstemmelse med Forordn. af 27de Septbr. 1799 §. 187, skeet offentlig Kundgjørelse, bragt i Erfaring, at Collegiet har ladet mig sætte under Tiltale for Overtrædelse af Trykkefriheds=Lovgivningen, og jeg har Grund til at formode, at Actionen er foranlediget af en formeentligen imod hiin Lovgivning stridende Artikkel, i det under Beslag lagte og saaledes ikke publicerede Nr. 137 af d. Bl. Da denne Artikkel ikkun indeholdt en factisk Fremstilling af nogle fra det Offentliges Side tagne Forholdsregler, og de Yttringer, jeg om disse havde tilladt mig, efter min fulde Overtydning: ikke i fjerneste Maade indeholdt nogen Lasten, Forhaanelse eller Stræben efter at udbrede Had og Misnøie mod disse Rigers Constitution eller mod Kongens Regjering, saalidet som Skumlen eller Bitterhed, eller utilbørlige og usomme lige Udtryk, ligesom jeg overhovedet ikke er mig nogensomhelst Overtrædelse af Trykkelovgivningen bevidst, seer jeg, Tillid til vore Domstoles Uafhængighed og Liberalitet, med fuldkommen Rolighed Sagens Udfald imøde. Dette vil imidlertid ikke være uden Jnteresse og Vigtighed med Hensyn til det litteraire Retsforhold heri Landet. Det vil oplyse hvorvidt vi i Danmark virkelig eie den Skrivefrihed, med Hensyn til Meningsyttring og Constitution, Lovgivning og Statsstyrelse, som vor store Lovkyndige, nuværende Generalprocureur og Deputeret i det Kongl. danske Cancellie, Andreas Sandøe Ørsted i hans Skrift om Forordn. af 1799, definerer ved Ret til at dadle, Ret til at lægge Mangler og Feil for Dagen, Ret til at giøre Forslag til Forandring og Forbedring i Lovene og de offentlige Jndretninger, i hvilken Ret han antager det for saa indlysende, at Friheden, hvis der skal være nogen, maa bestaael, at det vilde være en Fornærmelse imod den sunde Menneskeforstand at føre Beviis derfor, og som Forordn. af 1799. i direkte og bestemte Udtryk, synes at have hjemlet, ved til S. 7) at berettige Skribenten til at yttre sin Mening, angaaende hvad han troer, der kunde være at forbedre eller rette i Landets Love, Anordninger og offentlige Indretninger. Det vil vise, hvorvidt det her er tilladt, paa Prent, med en Dadel, som, for atter at bruge Ørsteds Ord, ikke lader sig forklare af Hensigt til at opvække Folkets Misfornøielse og tilveiebringe Gjæring, at omtale en Regjerings-, eller endog blot en Collegial=Handling; eller hvorvidt man endog kun, med beskeden Frimodighed, tør yttre Tvivl omen saadan Handlings Hensigtsmæssighed. Det vil factisk godtgjøre hvor vidt de i Presselovgivningen stundom svag bestemte Grændser for vor Trykkefrihed i saa Henseende tor antages at strække sig. I et Øieblik som det nærværende, da en ikke uvæsentligen i Statsorganisationen indgribende Jnstitution, der er bleven til, for at oplive Almeenaanden, staaer paa Nippet til at træde i Virksomhed, er det vistnok dobbelt vigtigt at vide, hvad man offentlig tor yttre sig om og hvad det derimod ansees for en god Borgers Pligt at lade være uomtalt, og skulde jeg endog, imod al Formodning, med den efter Forordn. . 27de, Septbr. 1799 saa let paalagte specielle Censurs Lænke komme til at bøde for Erhvervelsen af denne Oplysning, hvide det dog aldrig angre mig at have bragt et saadant Offer. Det stod naturligviis til mig, ved at benytte den Føielighed, fra Censors Side, som det Kongl. danske Cancellies Jntimation til det Kongelige Rescript af 6te f. M. somtaler, og, efter hans Anmodning, i Correcturen at lade Artiklen bortfalde, at unddrage mig for en Action; men det forekom mig, i dette Tilfælde, at være en Svaghed, en Forsyndelse imod min Pligt som Journalist og imod det Publikum, der med stigende Velvillie understøtter min Stræben. - Jeg har endnu kun at tilføie, at Hr. LandsOver= samt Hof= og Stads=Rets=Procurator P. L. Benzon af det Kongl. danske Cancellie er beskikket til at føre Sagen imod mig for den Kongl. Lands Over- samt Hof og Stads=Ret, og at Hr. Cancellieraad og Lands Over samt Hof= og Stads=Rets=Procurator Delbanco, paa min Anmodning, har overtaget min Defension for bemeldte Ret, samt Efterretning om Sagens Gang og Udfald til sin Tid offentlig skal vorde meddeelt. - De øvrige Artikler i No. 137 af d. Bl., hvilke ved Beslaglæggelsen kom til at dele Skjæbne med den formeentligen lovstridige, ere, forsaavidt de antages endnu at kunne læses med nogen Jnteresse, meddeelte i nærværende No.